எம். கே. றொக்சாமி
{{தகவற்சட்டம் நபர்
 |name = எம். கே. றொக்சாமி
 |image = MKRocksamy.jpg
 |caption = 
 |birth_name = 
 |birth_date ={{birth date|1932|9|13}}
 |birth_place = 
 |death_date = {{Death date and age|1988|11|30|1932|9|13}}
 |death_place =
 |residence = 
 |nationality = [[இலங்கை]]யர்
 |other_names =
 |known_for = இசையமைப்பாளர்
 |education =
 |employer =
 | occupation = இசையமைப்பு
 | religion=
 | spouse= இந்திராணி 
 |children=
 |parents= மரிய குழந்தைசாமி,&lt;br&gt;அன்னமேரி
 |relatives=
 |}}
 
 '''எம். கே. றொக்சாமி''' (''M. K. Rocksamy'', 13 செப்டம்பர் 1932 - 30 நவம்பர் 1988) [[இலங்கை]]யின் புகழ்பெற்ற ஒரு இசைக்கலைஞரும், இசையமைப்பாளரும் ஆவார்.
 
 ==வாழ்க்கைச் சுருக்கம்==
 றொக்சாமியின் பெற்றோர் மரிய குழந்தைசாமி, அன்னமேரி [[பாண்டிச்சேரி]]யில் இருந்து வந்து இலங்கையில் குடியேறியவர்கள். இவர்களின் ஆறாவது பிள்ளையாகப் பிறந்தவர் றொக்சாமி.&lt;ref name=&quot;Virakesari&quot;&gt;{{cite news | title=இலங்கை சினிமாவை வளர்த்தவர்கள் | work=[[வீரகேசரி (நாளிதழ்)]] | date=17 மே 2015 | accessdate=17 மே 2015 | author=[[தம்பிஐயா தேவதாஸ்]]}}&lt;/ref&gt; தந்தை [[வயலின்]] வாசிப்பதிலும், தாயார் [[ஆர்மோனியம்]] வாசிப்பதிலும் திறமையானவர்கள். றொக்சாமி [[தபேலா]], [[சாக்சபோன்]] ஆகிய இசைக்கருவிகளை வாசிப்பதற்குப் பயிற்சி பெற்றார். சங்கரலிஙகம் என்பவரிடம் [[கருநாடக இசை]]யை முறையாகப் பயின்றார்.&lt;ref name=&quot;C&quot;&gt;{{cite news|first=Mahesh|last=Perera|title=Virtuoso musician|work=Sunday Observer|year=2006|accessdate=21 February 2009|url=http://www.sundayobserver.lk/2006/12/03/spe09.asp|archivedate=29 செப்டம்பர் 2012|archiveurl=https://web.archive.org/web/20120929205953/http://www.sundayobserver.lk/2006/12/03/spe09.asp|deadurl=dead}}&lt;/ref&gt;
 
 [[இலங்கை வானொலி]]யில் சிங்கள இசைக்குழுவில் சாக்சபோன் இசைக்கருவியை அறிமுகப்படுத்தினார்.&lt;ref name=&quot;C&quot;/&gt; 1953 இல் இலங்கை வானொலி இசைக்குழுவில் [[வயலின்]] இசைப்பவராக பணியில் சேர்ந்தார். ஆர். ஏ. சந்திரசேனாவின் பல நிகழ்ச்சிகளில் இவர் வயலின் வாசித்துள்ளார்.&lt;ref name=&quot;D&quot;&gt;{{cite news|title=Rocksamy|work=Rupavahini|year=2008|accessdate=21 February 2009|url=http://www.youtube.com/watch?v=h6Pz5ptvxnU}}&lt;/ref&gt; இந்தியாவில் இருந்து வருகை தரும் பல கலைஞர்களுக்கு வயலின் வாசித்துள்ளார். 1957 இல் முகம்மது ராஃபி, 1980 இல் [[வாணி ஜெயராம்|வாணி ஜெயராமுக்கும்]] வயலின் வாசித்துள்ளார்.&lt;ref name=&quot;Virakesari&quot;/&gt;
 
 ==திரைப்படத் துறையில்==
 இலங்கையின் முதலாவது திரைப்படப் படப்பிடிப்பு நிலையம் 1950 இல் [[கந்தானை]]யில் எஸ். எம். நாயகம் என்பவரால் ஆரம்பிக்கப்பட்டது. சுந்தர முருகன் ஸ்டூடியோ என அழைக்கப்பட்ட இந்நிலையத்தின் திரைப்படங்களுக்கு இசையமைத்துக் கொண்டிருந்த [[ஆர். முத்துசாமி]]யுடன் தொடர்பு ஏற்பட்டது. முத்துசாமியின் அழைப்பை ஏற்று அவரது இசைக்குழுவில் சேர்ந்து பணியாற்றினார்.&lt;ref name=&quot;Virakesari&quot;/&gt; 1962 ஆம் ஆண்டில் தயாராகிக் கொண்டிருந்த ''சங்காரே'' என்ற சிங்களப் படத்தின் இசையமைப்பாளர் பெ. எஸ். பெரேரா திடீரெனக் காலமாகி விடவே, அப்படத்தின் மிகுதிப் பாடல்களுக்கு றொக்சாமி இசையமைத்துக் கொடுத்தார்.&lt;ref name=&quot;Virakesari&quot;/&gt;&lt;ref name=&quot;D&quot;/&gt; 1963 இல் ''சுகத சொயுரா'' என்ற சிங்களப் படத்திற்கு முதன் முதலாக முழுமையாக இசையமைத்தார். இப்படத்தின் பாடல்களுக்கு நல்ல வரவேற்புக் கிடைத்தது.&lt;ref name=&quot;Virakesari&quot;/&gt;
 
 ''சுஜாகே ரகச'' என்ற சிங்களப் படத்துக்கு [[டி. ஆர். பாப்பா]]வுடன் இணைந்து இசையமைத்துள்ளார்.&lt;ref name=&quot;Virakesari&quot;/&gt; [[தெய்வம் தந்த வீடு]] என்ற இலங்கைத் திரைப்படத்தில் கண்ணன்-நேசம் இசையமைப்பாளர்களுடன் இணைந்து இசையமைத்தார்.&lt;ref name=&quot;Virakesari&quot;/&gt; ''[[பொன்மணி (திரைப்படம்)|பொன்மணி]]'' (1977) என்ற இலங்கைத் தமிழ்த் திரைப்படத்திற்கு தனியாக இசையமைத்தார். இப்படத்தின் அனைத்துப் பாடல்களும் இவருக்குப் புகழ் தேடிக் கொடுத்தன. தொடர்ந்து ''[[மாமியார் வீடு]]'', வி. பி. கணேசனின் ''[[நான் உங்கள் தோழன்]]'' ஆகிய தமிழ்ப் படங்களுக்கு இசையமைத்தார். இறுதியாக ஜெய்சங்கர், ராதிகா நடித்த ''[[ரத்தத்தின் ரத்தம்|இரத்தத்தின் இரத்தமே]]'' இவர் இசையமைத்த கடைசித் தமிழ்ப் படமாகும். மலையாளத் திரைப்படம் ஒன்றுக்கும் றொக்சாமி இசையமைத்துள்ளார்.&lt;ref name=&quot;Virakesari&quot;/&gt;
 
 ==குடும்பம்==
 றொக்சாமி 1965 இல் இசையமைத்த ''சக் சயய'' என்ற சிங்களத் திரைப்படத்தில் பாடிய இந்திராணி என்பவரைக் காதலித்துத் திருமணம் புரிந்து கொண்டார். இவர்களுக்கு ஒரு ஆணும், இரு பெண்களுமாக மூன்று பிள்ளைகள் உள்ளனர்.&lt;ref name=&quot;Virakesari&quot;/&gt; 1983 [[கறுப்பு யூலை|ஆடிக் கலவரத்தின்]] போது இவர் ஹெந்தளையில் வசித்து வந்த வீடு சிங்களவர்களால் தீக்கிரையாக்கப்பட்டது. 1988 நவம்பர் 30 இல் இவர் காலமானார்.&lt;ref name=&quot;Virakesari&quot;/&gt;
 
 == மேற்கோள்கள் ==
 {{reflist}}
 
 [[பகுப்பு:இலங்கைத் திரைப்பட இசையமைப்பாளர்கள்]]
 [[பகுப்பு:சிங்களத் திரைப்பட இசையமைப்பாளர்கள்]]
 [[பகுப்பு:1932 பிறப்புகள்]]
 [[பகுப்பு:1988 இறப்புகள்]]